**Helsesykepleier på Atrå barneskole- og ungdomsskole:**

Trenger du noen å snakke med? Lurer du på noe i forhold til kropp, helse eller utvikling?

Helsesykepleier er på skolen hver tirsdag (til ca. kl. 13.00) og hver onsdag. Jeg har kontor ved administrasjonen på barneskolen.

Formålet med skolehelsetjenesten er:

* Fremme psykisk og fysisk helse
* Fremme gode sosiale og miljømessige forhold
* Forebygge sykdommer og skader

Skolehelsetjenesten er gratis og tilgjengelig for alle skolens elever. Jeg oppfordrer også foresatte og lærere til å ta kontakt med meg. Du kan komme til helsesykepleier uten avtale for å snakke om det du ønsker.

Skolehelsetjenesten består i tillegg til helsesykepleier av skolelege og fysioterapeut.

Lovpålagte oppgaver for skolehelsetjenesten:

* 2. klasse: Tilbud om vaksine mot difteri/stivkrampe/kikhoste/polio, Tetravac
* 3. klasse: Vekt- og høydemåling
* 5. klasse: Pubertetsundervisning
* 6. klasse: Tilbud om vaksine mot meslinger, kusma og røde hunder, MMR
* 7. klasse: Tilbud om HPV-vaksine, 2 doser.
* 8.klasse: Samtale med helsesykepleier, temaer er trivsel, søvnvaner, rusmidler og vold. Det blir tatt høyde/vekt av de som ønsker dette.
* 8.klasse: Besøk på helsestasjon for ungdom (HFU) på Rjukan helsestasjon. Undervisning om prevensjon og seksualitet.
* 10.klasse: Tilbud om påfyllingsvaksine for stivkrampe, poliomyelitt, difteri og kikhoste, Boostrix Polio

Helsesykepleier vil i samarbeid med skolen også delta i undervisningen.

**HFU** er på Rjukan helsestasjon hver onsdag kl.14.30-17.00. Dette er et gratis tilbud for alle ungdommer mellom 13 – 24 år. Her kan du komme uten timeavtale og snakke med lege eller helsesykepleier. **Følg oss gjerne på Snap: RjukanHFU**

**Kontakt meg:**

**Louise Højsgaard Sørensen**

Det er bare å ta kontakt på telefon 90 67 47 88 mellom kl. 08.00 – 15.30.

Mail: louise.hojsgaard.sorensen@tinn.kommune.no